Vilonya Község Polgármestere



8194 Vilonya, Kossuth u. 18., Tel.: 88/ 490-163; e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Fogorvosi ellátáshoz röntgen gép beszerzés támogatása** | | |
| Előterjesztés:\* | rendes | | rendkívüli |
| Nyilvános/  zárt ülés: | nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 2/2025.(II.25.) önkormányzati rendelet a 2025. évi költségvetésről | | |
| Fontosabb  jogszabályok: | az államháztartásról szóló 2011. évi CXCV törvény,  az államháztartási törvény végrehajtásáról szóló 368/2011.(XII.31.) kormányrendelet | | |
| Előterjesztés  szövege: | A fogorvos támogatási kérelemmel fordult a körzetét alkotó önkormányzatokhoz, hogy a fogorvosi ellátás hatékonyabb, gyorsabb ellátása érdekében be szeretne szerezni egy röntgen készüléket digitalizáló szenzorral.  A készülék használatával helyben készülnének a röntgenfelvételek és kiértékelés, így lerövidülne az ellátási idő. Kiküszöbölődne az időpontkérés, sorban állás és a kiértékelésre való várakozási idő.  Az önkormányzatok négyoldalú megállapodás keretében átadott pénzeszközként biztosítanák a doktornő részére az eszközbeszerzéshez szükséges összeget. A doktornő viselné a beüzemelési, engedélyezési, fenntartási költségeket.  A készülék beszerzése lakosságszám alapján az alábbiak szerint oszlana meg a települések között:   |  |  |  |  | | --- | --- | --- | --- | |  | **lakosságszám 2025.01.01.** | **%** | **településekre eső hányad** | | Berhida | 5923 | 0,722 | 1 486 885 | | Papkeszi | 1552 | 0,189 | 389 608 | | Vilonya | 731 | 0,089 | 183 507 | | **összesen** | **8206** | **1** | **2 060 000** |   Kérem a Tisztelt Képviselő-testületet, hogy az előterjesztés alapján a határozati javaslatot elfogadni szíveskedjenek | | |
| Mellékletek: |  | | |
| Keltezés: | Vilonya, 2025.09.25. | | |
| Előterjesztő aláírása: | Fésüs Sándor  polgármester s.k. | | |

**Határozati javaslat:**

**…./2025. (IX.29.) Kt. határozat**

**Fogorvosi ellátáshoz röntgen gép beszerzés támogatása**

Vilonya Község Önkormányzata Képviselő-testülete 2025. szeptember 29 -i ülésén megtárgyalta a **„Fogorvosi ellátáshoz röntgen gép beszerzés támogatása”** tárgyú előterjesztést és az alábbi határozatot hozta:

1. Támogatja a fogorvosi ellátás hatékonyabb ellátásához szükséges röntgengép és digitalizáló szenzor beszerzését. Átadott pénzeszközként **183.507,- Ft** összeg támogatást biztosít a fogorvos részére az eszközök beszerzéséhez.
2. A támogatás fedezetét a 2025. évi költségvetése terhére biztosítja.
3. Felhatalmazza a polgármestert a megállapodás aláírására, a támogatásnyújtáshoz valamennyi szükséges jognyilatkozat megtételére.

Határidő: azonnal

Felelős: Fésüs Sándor polgármester,

dr. Guti László jegyző

Zakor Tünde pénzügyi irodavezető